钦定古今图书集成/明伦汇编/官常典/第446卷 > 卫青
## 钦定古今图书集成/明伦汇编/官常典/第446卷 > 卫青

按《前汉书》本传，“青字仲卿，其父郑季，河东平阳人也。
以县吏给事侯家。平阳侯曹寿尚武帝姊阳信长公
主。季与主家僮卫媪通，生青。青有同母兄卫长君及
姊子夫。子夫自平阳公主家得幸武帝，故青冒姓为
卫氏。卫媪长女君孺，次女少儿，次女则子夫。子夫男
弟步广皆冒卫氏。青为侯家人，少时归其父，父使牧”
羊，民母之子皆奴畜之，不以为兄弟数。青尝从人至
甘泉居室，有一钳徒相青曰：“贵人也，官至封侯。”青笑
曰：“人奴之生，得无笞骂即足矣，安得封侯事乎？”青壮，
为侯家骑，从平阳主。建元二年春，青姊子夫得入宫
幸上皇后，大长公主女也，无子，妒。大长公主闻卫子
夫幸，有身，妒之，迺使人捕青。青时给事建章，未知名，
大长公主执囚，青欲杀之，其友骑郎公孙敖与壮士
往篡之，故得不死。上闻，乃召青为建章监，侍中，及母
昆弟贵，赏赐数日间累千金。君孺为太仆公孙贺妻
少儿，故与陈掌通，上召贵掌。公孙敖由此益显。子夫
为夫人。青为太中大夫，元光六年，拜为车骑将军，击
匈奴，出上谷；公孙贺为轻车将军，出云中；太中大夫
公孙敖为骑将军，出代郡；卫尉李广为骁骑将军，出
雁门，军各万骑。青至笼城，斩首卤数百。骑将军敖亡
七千骑，卫尉广为卤所得，得脱归，皆当斩，赎为庶人。
贺亦无功，唯青赐爵关内侯。是后匈奴仍侵犯边，语
在《匈奴传》。元朔元年春，卫夫人有男，立为皇后。其秋，
青复将三万骑出雁门，李息出代郡，青斩首卤数千。
明年，青复出云中，西至高阙，遂至于陇西，捕首卤数
千，畜百馀万，走白羊。楼烦王遂取河南地，为朔方郡，
以三千八百户封青为长平侯，青校尉苏建为平陵
侯，张次公为岸头侯，使建筑朔方城。《上》曰：“匈奴逆天
理，乱人伦，暴长虐老，以盗窃为务，行诈诸”蛮夷，造谋
籍兵，数为边害，故兴师遣将，以征厥罪。《诗》不云乎？“薄
伐猃允，至于太原，出车彭彭，城彼朔方。”今车骑将军
青，度西河，至高阙，获首二千三百级，车辎畜产，毕收
为卤，已封为列侯，遂西定河南地，案榆谿旧塞，绝梓
领，梁北河，讨蒲泥，破符离，斩轻锐之卒，捕伏听者三
千一十七级，执讯获丑，驱“马牛羊百有馀万，全甲兵
而还。”益封青三千八百户。其后匈奴比岁入代郡、雁
门、定襄、上郡、朔方，所杀略甚众，语在《匈奴传》。元朔五
年春，令青将三万骑出高阙，卫尉苏建为游击将军，
左内史李沮为彊弩将军，太仆公孙贺为骑将军，代
相李蔡为轻车将军，皆领属车骑将军，俱出朔方。大
行李息、岸头侯张次公为将军，俱出右北平。匈奴右
贤王当青等兵，以为汉兵不能至此，饮醉，汉兵夜至，
围右贤王。右贤王惊，夜逃，独与其爱妾一人，骑数百
驰，溃围北去。汉轻骑校尉郭成等追数百里，弗得，得
右贤裨王十馀人、众男女万五千馀人，畜数十百万，
于是引兵而还。至塞，天子使使者持大将军印，即军
中拜青为大将军，诸将皆以兵属，立号而归。上曰：“大
将军青躬率我士师，大捷，获匈奴王十有馀人。”益封
青八千七百户，而封青子伉为宜春侯，子不疑为阴
安侯，子登为发干侯。青固谢曰：“臣幸得待罪行间，赖
陛下神灵，军大捷，皆诸校力战之功也。陛下幸已益
封臣青，臣青子在襁褓中，未有勤劳，上幸裂地封为
三侯，非臣待罪行间所以劝士力战之意也。伉等三
人何敢受封？”上曰：“我非忘诸校功也，今固且图之。”乃
诏御史曰：“护军都尉公孙敖三从大将军击匈奴，常
护军傅，校护王，封敖为合骑侯。都尉韩说从大军出
窴浑，至匈奴右贤王庭，为戏下搏战，获王，封说为龙
额侯。骑将军贺”从上将军获王，封贺为南窌侯。轻骑
将军李蔡，再从大将军获王，封蔡为乐安侯。校尉李
朔、赵不虞、公孙戎奴各三从大将军获王，封朔为陟
轵侯，不虞为随成侯，戎奴为从平侯。将军李沮、李息
及校尉豆如意、中郎将绾皆有功，赐爵关内侯。沮、息、
如意食邑各三百户。其秋，匈奴入代，杀都尉。明年春，
大将军青出定襄，合骑侯敖为中将军，太仆贺为左
将军，翕侯赵信为前将军，卫尉苏建为右将军，郎中

馀人。苏建、赵信并军三千馀骑，独逢单于兵，与战一
日馀，汉兵且尽。信故胡人，降为翕侯，见急，匈奴诱之，
遂将其馀骑可八百奔降单于苏建尽亡其军，独以
身得亡去，自归青。青问其罪正闳、长史安、议郎周霸
等：“建当云何？”霸曰：“自大将军出，未尝斩裨将。今建弃
军，可斩，以明将军之威闳”、安曰：“不然。兵法小敌之坚，
大敌之禽也。今建以数千当单于数万，力战一日，馀
士皆不敢有二心，自归而斩之，是示后无反意也，不
当斩。”青曰：“青幸得以胏附，待罪行间，不患无威而霸
说我以明威，甚失臣意。且使臣职虽当斩，将以臣之
尊宠而不敢自擅，专诛于境外。其归天子，天子自裁
之，于以风为人臣不敢专权，不亦可乎？”军吏皆曰：“善。”
遂囚建行在所。是岁也，霍去病始侯青失两将军，亡
翕侯，功不多，故青不益封。苏建至，上弗诛，赎为庶人，
青赐千金。是时王夫人方幸于上，甯乘说青曰：“将军
所以功未甚多，身食万户，三子皆为侯者，以皇后故
也。今王夫人幸，而宗族未富贵，愿将军奉所赐千金
为王夫人亲寿。”青以五百金为王夫人亲寿。上闻，问
青，青以实对。上迺拜甯乘为东海都尉。其明年，上与
诸将议曰：“翕侯赵信为单于画计，常以为汉兵不能
度幕轻留，今大发卒，其埶必得所欲。”是岁元狩四年
也。春，上令大将军青、票骑将军去病各五万骑，步兵
转者踵军数十万，而敢力战深入之士，皆属去病。去
病始为出定襄，当单于捕卤，卤言单于东。迺更令去
病出代郡，令青出定襄；郎中令李广为前将军，太仆
公孙贺为左将军，主爵赵食其为右将军，平阳侯襄
为后将军，皆属大将军。赵信为单于谋曰：“汉兵即度
幕，人马罢，匈奴可坐收掳耳。”迺悉远北其辎重，皆以
精兵待幕北而适直。青军出塞千馀里，见单于兵陈
而待。于是青令武刚车自环为营，而纵五千骑往当
匈奴，匈奴亦从万骑。会日且入，而大风起，沙砾击面，
两军不相见。汉益纵左右翼绕单于，单于视汉兵多，
而士马尚彊战，而匈奴不利。薄莫单于遂乘六裸，壮
骑可数百，直冒汉围，西北驰去昏汉，匈奴相纷拏，杀
伤大当汉军。左校捕掳言“单于未昏而去。”汉军因发
轻骑夜追之，青因随其后，匈奴兵亦散走。会明，行二
百馀里不得。单于颇捕斩首卤万馀级，遂至窴颜山
赵信城，得匈奴积粟食军军，留一日而还，悉烧其城
馀粟以归。青之与单于会也，而前将军广、右将军食
其军别从东道，或失道，大将军引还，过幕南，迺相逄。
青欲使使归报，令长史簿责广，广自杀，食其赎为庶
上。青军入塞，凡斩首卤万九千级。是时匈奴众失单
于十馀日，右谷蠡王自立为单于，单于后得其众，右
王迺去单于之号。去病骑兵车重与大将军军等，而
亡裨将，悉以李敢等为大校，当裨将，出代、右北平二
千馀里，直左方兵，所斩捕功已多于青。既皆还，上曰：
“票骑将军去病率师躬将所获荤允之士，约轻赍绝
大幕涉，获单于”章渠，以诛北车耆，转击左大将，双获
旗鼓，历度难侯，济弓卢获屯头王、韩王等三人，将军、
相国、当户都尉八十三人，封狼居胥山，禅于姑衍，登
临翰海，执讯获丑七万有四百四十三级，师率减什
二，取食于敌。卓行殊远而粮不绝，以五千八百户益
封票骑将军。右北平太守路博德，属票骑将军会兴，
城，不失期，从至梼余山，斩首捕卤二千八百级。封博
德为邳离侯。北地都尉卫山，从票骑将军获王，封山
为义阳侯。故归义侯因淳王复陆支，楼剸王伊即靬，
皆从票骑将军有功，封复陆支为杜侯，伊即靬为众
利侯。从票侯破奴，昌武侯安稽，从票骑有功，益封各
三百户。渔阳太守解校尉敢，皆获鼓旗。赐爵关内侯，
解食邑三百户，敢二百户。校尉自为爵左庶长。军吏
卒为官赏赐甚多，而青不得益封。吏卒无封者，唯西
河太守常惠、云中太守遂成受赏。遂成秩，诸侯相赐
食邑二百户，黄金百斤，惠爵关内侯。两军之出塞，塞
阅官及私马凡十四万匹，而后入塞者，不满三万匹，
迺置大司马位，大将军，票骑将军，皆为大司马。定令。
令。票骑将军秩禄与大将军等。自是后，青日衰，而去
病日益贵。青故人门下多去事去病，辄得官爵，唯独
任安不肯去。去病少而侍中，贵，不省士。其从军，上为
遣太官赍数十乘。既还，重车馀弃粱肉，而士有饥者。
其在塞外，卒乏粮，或不能自振，而去病尚穿域。“鞠
也。”事多此类。青仁，喜士退让，以和柔自媚于上，然于
天下未有称也。元狩六年，青长子宜春侯伉坐法失
侯。后五岁，伉弟二人，阴安侯不疑、发千侯登皆坐酎
金失侯。后二岁，冠军侯，国绝。后四年，元封五年，青薨，
谥曰烈侯，子伉嗣，六年，坐法免。自青围单于后十四
岁而卒，竟不复击匈奴者，以汉马少。又方南诛两越，
东伐朝鲜，击羌、西南夷，以故久不伐胡。初，青既尊贵，
而平阳侯曹寿有恶疾，就国。长公主问列侯谁贤者，
左右皆言大将军。主笑曰：“此出吾家，常骑从我，柰何？”
左右曰：“于今尊贵无比。”于是长公主风白皇后，皇后言之。上迺诏青尚平阳主，与主合葬，起冢象庐山，云
最大将军。青凡七出击匈奴，斩捕首卤五万馀级，一
与单于战，收河南地，置朔方郡。再益封，凡万六千三
百户。封三子为“侯，侯千三百户；并之，二万二百户。”其
裨将及校尉侯者九人，为特将者十五人。李广、张骞、
公孙贺、李蔡、曹襄、韩说、苏建皆自有传。自卫氏兴，大
将军青首封，其后支属五人为侯，凡二十四岁，而五
侯皆夺国。征和中，戾太子败，卫氏遂灭。